Source: http://www.euroavocatura.ro/legislatie/856/OUG_4_2011,_privind_stabilirea_unor_masuri_pentru_reorganizarea_AVAS_si_pentru_executarea_obligatiilor_de_plata_ale_institutiilor_publice_stabilite_prin_titluri_executorii
Timestamp: 2020-05-30 09:05:16+00:00
Document Index: 9000246

Matched Legal Cases: ['articolul 1', 'articolul 2', 'articolul 3', 'articolul 12', 'articolul 6', 'articolul 7', 'articolul 8', 'articolul 9', 'articolul 5']

Prima pagină » Legislaţie » Legislatie Fiscala » OUG 4/2011, privind stabilirea unor masuri pentru reorganizarea AVAS si pentru executarea obligatiilor de plata ale institutiilor publice stabilite prin titluri executorii
Publicat: 07 Feb 2011 25555 citiri Secţiunea: Legislatie Fiscala
Ordonanta de urgenta nr. 4/2011, privind stabilirea unor masuri pentru reorganizarea Autoritatii pentru Valorificarea Activelor Statului si pentru executarea obligatiilor de plata ale institutiilor publice stabilite prin titluri executorii
Avand in vedere ca in temeiul Legii nr. 329/2009 privind reorganizarea unor autoritati si institutii publice, rationalizarea cheltuielilor publice, sustinerea mediului de afaceri si respectarea acordurilor-cadru cu Comisia Europeana si Fondul Monetar International, cu modificarile si completarile ulterioare, Autoritatea pentru Valorificarea Activelor Statului (A.V.A.S.) s-a reorganizat prin schimbarea regimului de finantare, devenind din institutie publica finantata integral din venituri proprii institutie publica finantata de la bugetul de stat, prin bugetul Secretariatului General al Guvernului,
luand in considerare faptul ca de la bugetul statului, prin bugetul Secretariatului General al Guvernului, se asigura exclusiv finantarea cheltuielilor de personal si a celor de functionare a institutiei, in timp ce cheltuielile aferente activitatii de privatizare si valorificare sunt prevazute intr-un buget distinct, aprobat prin hotarare a Guvernului,
avand in vedere volumul obligatiilor de plata aflate in sarcina A.V.A.S., care, in conditiile raportului de subordonare fata de Secretariatul General al Guvernului, greveaza si asupra bugetului acestei din urma institutii,
constatand ca, in lipsa masuri imediate de separare a bugetului A.V.A.S. de bugetul Secretariatului General ai Guvernului, afectarea interesului public al bunei functionari a Guvernului Romaniei este iminenta,
luand in considerare dificultatile intampinate pana in prezent in ceea ce priveste executarea obligatiilor de plata ale institutiilor publice, stabilite prin titluri executorii,
avand in atentie necesitatea instituirii unor reglementari speciale - de generala aplicabilitate in materia executarii obligatiilor de plata stabilite prin titluri executorii in sarcina institutiilor publice - privind posibilitatea obtinerii, pe cale judecatoreasca, a unor termene de gratie sau/si a unor termene de plata esalonata a acestor obligatii,
avand in vedere necesitatea adoptarii unor masuri care sa asigure, pe de o parte, evitarea blocarii activitatii institutiilor publice debitoare, realizarea adecvata si eficienta a atributiilor acestora si buna functionare a administratiei publice, iar, pe de alta parte, respectarea dreptului creditorului la executarea in termen rezonabil a hotararii judecatoresti,
luand in considerare ca, in lumina interpretarii Curtii Constitutionale si a Curtii Europene a Drepturilor Omului, autoritatile dispun de o marja de apreciere si un termen rezonabil in identificarea celor mai adecvate mijloace de punere in executare a hotararilor judecatoresti ce stabilesc obligatii de plata in sarcina statului sau a autoritatilor/institutiilor publice,
apreciind faptul ca in actuala criza economico-financiara, fara o promovare si o publicitate sustinuta, A.V.A.S. nu va putea transfera activele si actiunile din portofoliu in sectorul privat, prin vanzarea participatiilor detinute la societatile comerciale din portofoliu sau prin executarea garantiilor constituite pentru creantele de recuperat,
avand in vedere necesitatea asigurarii conditiilor materiale pentru exercitarea de catre A.V.A.S. a competentelor de reprezentare a Romaniei la Curtea de Arbitraj Internationala a Centrului International pentru Reglementarea Diferendelor Relative la Investitii, precum si de reprezentare a institutiei in procedurile judiciare interne,
luand in considerare faptul ca A.V.A.S. nu dispune de resursele banesti pentru asigurarea cheltuielilor necesare reprezentarii Romaniei in astfel de litigii, inclusiv pentru plata arbitrilor desemnati de partea romana in procedurile arbitrale, in conditiile blocarii conturilor institutiei, ca urmare a executarilor silite declansate in temeiul unor titluri executorii,
tinand seama de faptul ca neadoptarea urgenta a prevederilor prezentei ordonante de urgenta creeaza riscul ca Romania sa nu fie reprezentata ori sa fie reprezentata necorespunzator in fata Curtii de Arbitraj Internationala a Centrului International pentru Reglementarea Diferendelor Relative la Investitii, iar institutia sa nu poata interveni in procedurile judiciare interne, cu consecinte financiare grave pentru bugetul statului, precum si imposibilitatea functionarii institutiei, in conditiile in care valorificarea activelor statului constituie o noua sursa de echilibrare bugetara,
intrucat aceste imprejurari vizeaza interesul public si constituie elementele unei situatii extraordinare, ce nu sufera amanare,
Art. I. - Ordonanta de urgenta a Guvernului nr. 51/1998 privind valorificarea unor active ale statului, republicata in Monitorul Oficial al Romaniei, Partea I, nr. 948 din 24 decembrie 2002, cu modificarile si completarile ulterioare, se modifica si se completeaza dupa cum urmeaza:
1. La articolul 1, dupa litera f) se introduce o noua litera, litera g), cu urmatorul cuprins:
"g) valorificarea unor creante proprii rezultate din activitatea Autoritatii pentru Valorificarea Activelor Statului, denumita in continuare A.V.A.S."
2. La articolul 2 alineatul (1), dupa litera g) se introduce o noua litera, litera h), cu urmatorul cuprins:
"h) creante proprii rezultate din activitatea A.V.A.S."
3. La articolul 3, dupa litera h) se introduce o noua litera, litera i), cu urmatorul cuprins:
"i) creante proprii rezultate din activitatea A.V.A.S. - creantele definite la art. 2 lit. c) din Ordonanta de urgenta a Guvernului nr. 26/2004 privind unele masuri pentru finalizarea privatizarii societatilor comerciale aflate in portofoliul Autoritatii pentru Privatizare si Administrarea Participatiilor Statului si consolidarea unor privatizari, aprobata cu modificari si completari prin Legea nr. 442/2004, cu modificarile ulterioare, precum si creantele provenite din executarea contractelor de vanzare cumparare de actiuni ."
5. La articolul 12, dupa alineatul (1) se introduce un nou alineat, alineatul (11), cu urmatorul cuprins:
"(11) Prevederile alin. (1) lit. f) si g) se aplica si creantelor proprii rezultate din activitatea A.V.A.S., asa cum au fost definite la art. 3 lit. i)."
Art. II. - Ordonanta de urgenta a Guvernului nr. 23/2004 privind stabilirea unor masuri de reorganizare a Autoritatii pentru Valorificarea Activelor Bancare prin comasarea prin absorbtie cu Autoritatea pentru Privatizare si Administrarea Participatiilor Statului, publicata in Monitorul Oficial al Romaniei, Partea I, nr. 359 din 23 aprilie 2004, aprobata cu completari prin Legea nr. 360/2004, cu modificarile ulterioare, se modifica dupa cum urmeaza:
"Art. 3. - (1) Finantarea cheltuielilor de personal, a celor aferente functionarii A.V.A.S. si a celor pentru reprezentarea Romaniei, de catre A.V.A.S., in fata Curtii de Arbitraj Internationala a Centrului International pentru Reglementarea Diferendelor relative la Investitii se asigura integral de la bugetul de stat .
(2) Bugetul de venituri si cheltuieli aferent activitatii de privatizare si de valorificare a activelor statului se aproba prin hotarare a Guvernului.
(3) Veniturile rezultate din activitatea de privatizare si valorificare a activelor statului urmeaza regimul stabilit potrivit legislatiei specifice in domeniu, cu exceptia veniturilor cuvenite bugetului de stat care se vireaza integral la acesta.
(4) Cheltuielile directe aferente activitatii de privatizare si administrare a participatiilor statului si activitatii de valorificare a activelor statului se deduc din sumele incasate, iar cheltuielile indirecte se repartizeaza pe cele doua activitati proportional cu veniturile incasate."
2. La articolul 6, alineatul (1) va avea urmatorul cuprins:
"Art. 6. - (1) Supravegherea si indrumarea activitatii A.V.A.S. sunt asigurate de un consiliu de supraveghere si indrumare, format din 5 membri, in urmatoarea componenta:
b) 4 membri, respectiv cate un reprezentant al Ministerului Economiei, Comertului si Mediului de Afaceri, Ministerului Justitiei, Secretariatului General al Guvernului si Corpului de Control al Primului-Ministru."
3. La articolul 7 alineatul (1), literele a) si b) vor avea urmatorul cuprins:
"a) avizeaza si propune Guvernului aprobarea si modificarea bugetului de venituri si cheltuieli aferent activitatii de privatizare si de valorificare a activelor statului;
b) aproba Regulamentul de organizare si functionare a A.V.A.S.;".
4. La articolul 8, alineatul (3) va avea urmatorul cuprins:
"(3) Presedintele este ordonator principal de credite atat pentru cheltuielile care se asigura de la bugetul de stat, cat si pentru bugetul de venituri si cheltuieli aferent activitatii de privatizare si de valorificare a activelor statului."
5. La articolul 9 alineatul (1), litera e) va avea urmatorul cuprins:
"e) asigura elaborarea proiectului bugetului de venituri si cheltuieli aferent activitatii de privatizare si de valorificare a activelor statului, pe care il remite spre avizare Consiliului de supraveghere si indrumare;".
Art. III. - Alineatul (3) al articolului 15 din Ordonanta de urgenta a Guvernului nr. 37/2008 privind reglementarea unor masuri financiare in domeniul bugetar, publicata in Monitorul Oficial al Romaniei, Partea I, nr. 276 din 8 aprilie 2008, aprobata cu modificari prin Legea nr. 275/2008, cu modificarile si completarile ulterioare, se modifica si va avea urmatorul cuprins:
"(3) Bugetele de venituri si cheltuieli privind activitatea de privatizare ale institutiilor publice implicate se aproba prin hotarare a Guvernului, cu avizul Ministerului Finantelor Publice."
Art. IV. - Dupa articolul 5 al Ordonantei Guvernului nr. 22/2002 privind executarea obligatiilor de plata ale institutiilor publice, stabilite prin titluri executorii, publicata in Monitorul Oficial al Romaniei, Partea I, nr. 81 din 1 februarie 2002, aprobata cu completari prin Legea nr. 288/2002, cu modificarile si completarile ulterioare, se introduc doua noi articole, articolele 6 si 7, cu urmatorul cuprins:
"Art. 6. - (1) In cazurile in care, din motive temeinice privind realizarea atributiilor prevazute de lege, institutia debitoare nu isi poate indeplini obligatia de plata in conditiile prevazute la art. 1, 2 sau 4, aceasta va putea solicita instantei judecatoresti care solutioneaza cauza acordarea, in conditiile legii, a unui termen de gratie sau/si stabilirea unor termene de plata esalonata a obligatiei respective.
Afişează OUG 4/2011, privind stabilirea unor masuri pentru reorganizarea AVAS si pentru executarea obligatiilor de plata ale institutiilor publice stabilite prin titluri executorii pe o singură pagină
Citeşte mai multe despre: Noutati legislative 2011 Monitorul Oficial 2011 AVAS OUG 23/2004 OUG 4/2011 Titluri executorii Legea 51/1998